क्या बसपा में टिकट बिकता है? पढ़िए—

2022 उत्तर प्रदेश विधानसभा चुनाव का आग़ाज़ हो चुका था। सभी पार्टियाँ पूरे दमख़म से चुनाव में लगीं थीं। बसपा भी मैदान में उतर में पूरी तैयारी से उतर चुकी थी। 

टिकट वितरण अपने अंतिम दौर में था। प्रत्येक दिन कोऑर्डिनेटर और ज़िलाध्यक्ष उच्च पदाधिकारियों के लगातार संपर्क में थे। 

हमारे ज़िले के टिकट फ़ाइनल करने के लिए आदरणीय बहनजी ने पूरी टीम को मय दावेदारों के लखनऊ बुलाया। 

मेरे जनपद में 6 विधानसभा सीट हैं। 5 सीटों पर इतनी दुविधा नहीं थी। 1 सीट पर बहनजी दावेदारों से संतुष्ट नहीं थीं। कोई और नाम को सुझाने का आदेश प्राप्त हुआ। 

आदरणीय बहनजी के समक्ष उस सीट के लिए मौर्य समाज के एक नौजवान ज़िला पंचायत सदस्य का परिचय कराते हुए पदाधिकारियों ने कहा कि —— “बहनजी ये पूर्व ज़िला पंचायत अध्यक्ष और पूर्व ज़िलाध्यक्ष के पुत्र हैं। इनके पिता का निधन कोरोना काल में हो गया। वर्तमान समय में ये ज़िला पंचायत सदस्य हैं। 

बहनजी ने फ़ौरन उस नौजवान को बिना देर किए हुए चुनाव लड़ने का आदेश दिया। 

उस नौजवान ने कहा कि आदरणीय बहनजी हमारी आर्थिक स्थिति अभी ऐसी नहीं है कि हम चुनाव लड़ सकें। बहनजी ने उस युवा को आशीर्वाद देते हुए कहा कि अब चुनाव तो आप ही लड़ेंगे। 

जब वो सबसे कम उम्र का युवा लखनऊ से बहनजी का आशीर्वाद लेकर जनपद लौटा तो राजनैतिक हलकों में लोगों के होश उड़ गए। 

किसी को बदनाम करना आसान है। किसी की अच्छी बातों को उजागर करना बहुत मुश्किल काम नहीं है। करके देखिए। अच्छा लगेगा। 

जय भीम!